FOR IMMEDIATE RELEASE

# KLEVV เผยรายละเอียดหน่วยความจำ DDR5 ใหม่ รุ่นมาตรฐานและเกมมิ่ง

## *ออกแบบมาสำหรับแพลตฟอร์มอินเทลเจนเนอเรชัน 12 โค้ดเนม Alder Lake โดยผ่านการทดสอบและได้รับมาตรฐาน QVL ร่วมกับเมนบอร์ดจากแบรนด์ชั้นนำมากมาย*

***ฮ่องกง วันที่ 10 พฤศจิกายน พ.ศ. 2564 -*** KLEVV แบรนด์หน่วยความจำน้องใหม่ภายใต้ Essencore ได้ประกาศเปิดตัวสายการผลิตหน่วยความจำสำหรับเครื่องคอมพิวเตอร์แบบ DDR5 ใหม่ล่าสุด ซึ่งมีทั้งหน่วยความจำ DDR5 แบบมาตรฐาน และหน่วยความจำ DDR5 แบบโอเวอร์คล็อก และ เกมมิ่ง RGB อันเป็นเอกลักษณ์เฉพาะตัว หน่วยความจำ DDR5 ของ KLEVV ได้ผ่านการทดสอบมาตรฐาน QVL ร่วมกับเมนบอร์ดจากแบรนด์ชั้นนำหลายรุ่นที่ใช้ชิปเซ็ต Z690 ที่สนับสนุนอินเทลเจนเนอเรชัน 12 โค้ดเนม 'Alder Lake' รุ่นล่าสุดมาแล้วอีกด้วย

### KLEVV DDR5 แบบมาตรฐานสำหรับคอมพิวเตอร์และโน้ตบุ๊กทุกรุ่น

KLEVV DDR5 (U-DIMM) รุ่นมาตรฐานสำหรับเครื่องคอมพิวเตอร์ จะใช้ชิป SK Hynix และจะเปิดตัวครั้งแรกกับความจุ 16GB ด้วยความถี่มาตรฐาน JEDEC ที่ 4,800MHz CL40-40-40 แรงดันไฟประสิทธิภาพสูง 1.1V ชุดหน่วยความจำ KLEVV DDR5 รุ่นมาตรฐานสำหรับเครื่องคอมพิวเตอร์ ได้ผ่านการทดสอบ QVL ร่วมกับเมนบอร์ดที่ใช้ชิป Z690 จากพันธมิตรชั้นนำ อาทิเช่น ASRock, ASUS, Gigabyte และ MSI จึงมั่นใจได้ถึงความเข้ากันได้กับเมนบอร์ดรุ่นใหม่ๆ ในตลาด สำหรับชุดความจุขนาดใหญ่ 32GB และหน่วยความจำรุ่นมาตรฐานสำหรับโน้ตบุ๊ก (SO-DIMM) จะตามมาในเร็วๆ นี้

### KLEVV DDR5 รุ่นโอเวอร์คล็อก และ เกมมิ่ง RGB มาพร้อมสีสันใหม่และความเร็วสูงถึง 6,400 MHz

KLEVV DDR5 รุ่นสำหรับโอเวอร์คล็อกและเกมมิ่งที่กำลังจะมาถึงในปี 2565 ยังคงรักษาการออกแบบที่โดดเด่นและเป็นเอกลักษณ์ของ CRAS XR RGB ในปัจจุบัน ด้วยการเพิ่มโทนสีขาวใหม่ล่าสุดให้กับเอฟเฟกต์แสง RGB เหมาะสำหรับผู้ที่หลงใหลการประกอบเกมมิ่งคอมพิวเตอร์ที่เต็มไปด้วยแสงสีและความเร้า KLEVV DDR5 ซีรีส์หน่วยความจำสำหรับโอเวอร์คล็อกและเกมมิ่ง มาพร้อมกับความเร็วสูงสุดถึง 6,400MHz สำหรับข้อมูลทางเทคนิคอื่นๆ ที่แน่นอนจะประกาศพร้อมกันเมื่อผลิตภัณฑ์เปิดตัว

### DDR5 ความก้าวหน้าของมาตรฐานหน่วยความจำยุคใหม่

DDR5 คือมาตรฐานหน่วยความจำล่าสุดที่จะนำมาใช้ในวงการคอมพิวเตอร์เร็วๆ นี้ การอัพเกรดที่สำคัญของเทคโนโลยีนี้คือความจุที่มากขึ้นและความเร็วที่เร็วขึ้น เมื่อเทียบกับเทคโนโลยี DDR รุ่นก่อน มาตรฐานใหม่นี้รวมเอาเทคโนโลยี Power Management Integrated Circuit (PMIC) และเทคโนโลยี On-Die Error Correcting Code (ODECC) บน DIMM เป็นครั้งแรก ซึ่งช่วยให้ KLEVV สามารถปรับแต่งและออกแบบหน่วยความจำเพื่อเพิ่มประสิทธิภาพพลังงาน ความเสถียร และประสิทธิภาพการโอเวอร์คล็อกที่ดีขึ้นได้

### การวางจำหน่าย

หน่วยความจำ KLEVV DDR5 รุ่นมาตรฐาน จะถูกผลิตภายในสิ้นไตรมาสที่ 4 ปี 2564 ในขณะที่ซีรีส์หน่วยความจำ DDR5 สำหรับโอเวอร์คล็อกและเกมมิ่ง จะเปิดตัวในต้นปี 2565 ผู้ใช้สามารถเลือกผลิตภัณฑ์ DDR5 ล่าสุดที่เหมาะสมสำหรับใช้กับแพลตฟอร์ม DDR5 เจเนอเรชันถัดไป

ผลิตภัณฑ์ของ KLEVV จัดจำหน่ายในประเทศไทยโดยบริษัท [ซินเน็ค (ประเทศไทย) จำกัด (มหาชน)](https://www.synnex.co.th/th/home.aspx) รวมทั้งมีจำหน่ายผ่านช่องทางออนไลน์ ได้แก่ Lazada, Shopee และ Invade IT

### ข้อมูลเพิ่มเติม

รับชมวิดีโอ KLEVV DDR5 ได้ที่ <https://youtu.be/km7k1JR_-2c>

### เกี่ยวกับ Essencore

Essencore Limited ก่อตั้งขึ้นในปี 2557 โดยกลุ่มบุคคลสำคัญจากบริษัทหน่วยความจำ IDM รายใหญ่ ด้วยความมุ่งมั่นที่จะก้าวขึ้นเป็นผู้จำหน่ายโมดูล DRAM และแอปพลิเคชัน NAND Flash อันดับหนึ่งของโลก บริษัทเริ่มต้นธุรกิจโดยมีเป้าหมายเพียงหนึ่งเดียวคือ "เปลี่ยนโลกและเป็นผู้นำในการจัดจำหน่ายเซมิคอนดักเตอร์" กลยุทธ์การทำธุรกิจของ Essencore คือการนำเทคโนโลยีใหม่ล่าสุดมาสร้างความแตกต่างเหนือคู่แข่งให้ลูกค้าได้ประจักษ์ ตลอดจนมอบผลิตภัณฑ์หน่วยความจำเฉพาะทาง และนำเสนอกลุ่มผลิตภัณฑ์ที่หลากหลายเพื่อให้ลูกค้าพร้อมสำหรับการแข่งขัน สำหรับข้อมูลเพิ่มเติม สามารถเข้าชมได้ที่เว็บไซต์ [www.essencore.com](https://www.essencore.com/en/main.php).

### เกี่ยวกับ KLEVV

และโซลิดสเตตไดรฟ์ KLEVV มุ่งมั่นที่จะส่งมอบผลิตภัณฑ์ระดับเวิลด์คลาสที่มาพร้อมคุณภาพอันดับหนึ่ง โดยผลิตภัณฑ์ทั้งหมดของแบรนด์ได้รับการออกแบบในเกาหลีใต้ ซึ่งเป็นสถานที่ตั้งของบริษัทผู้ผลิตหน่วยความจำ IDM รายใหญ่ที่สุดสองอันดับแรกของโลก นอกจากนี้ ผลิตภัณฑ์หน่วยความจำของ KLEVV ได้รับรางวัล Red Dot Design Award จากประเทศเยอรมันนี ในปี พ.ศ. 2558, 2562 และ 2564 อีกด้วย สำหรับข้อมูลเพิ่มเติม สามารถเข้าชมได้ที่เว็บไซต์ [www.klevv.com](http://www.klevv.com/ken/main.php)